stanford-oval/wikipedia huggingface dataset:
קט סטיבנס
חייו הפרטיים > התאסלמות

בשנים 1977–1979 עבר סטיבנס תהליך של התאסלמות, שבמהלכו גם שינה את שמו ליוסוף אסלאם. עוד לפני כן היו סימנים מוקדמים להתעניינותו באסלאם. בזמן שהיה בחופשה במרקש, מרוקו, הוא הסתקרן מצליל האד'אן ומהרעיון של מוזיקה שמכוונת לאל. בשנת 1976 סטיבנס כמעט טבע בים, בחוף מליבו, קליפורניה. לאחר שניצל על ידי גל שנשא אותו בחזרה לחוף, התקרב יותר לדת ולרוחניות, והחל להתעניין בבודהיזם, זן, אי צ'ינג, נומרולוגיה, קלפי טארוט ואסטרולוגיה.
באותו זמן אחיו הבכור דייוויד התגייר ונשא לאישה בחורה ישראלית צעירה. ביולי 1977, במהלך ביקור בישראל, קנה דייוויד עותק של הקוראן בירושלים והביא אותו לסטיבנס כמתנת יום הולדת. זו הייתה עבורו נקודת המפנה במעבר לאסלאם.
במהלך לימוד הקוראן, סטיבנס הזדהה עם הדמות של יוסף, ועקב כך שינה את שמו לשם "יוסוף". בראיון מאוחר יותר התייחס לתהליך התאסלמות שלו: "לחלק מהאנשים זה אולי נראה כמו קפיצה עצומה, אבל בשבילי זה היה תהליך הדרגתי... הרגשתי שמצאתי את הבית הרוחני שחיפשתי רוב חיי. ואם תקשיב למוזיקה ולמילים של חלק מהשירים שלי, כמו "Peace Train" או "On The Road To Find Out", תראה בבירור את הכמיהה שלי למשמעות ואת המסע הרוחני שעברתי."
את האלבום "Back To Earth" הוא הקליט בשנת 1978, כשכבר השלים את תהליך ההתאסלמות שלו. בראש העטיפה האחורית של האלבום מופיע הכיתוב "סורת אל-פאתחה" בערבית.
את החלטתו משנת 2005 לשוב למוזיקת הפופ הוא זוקף לזכות בנו, מוחמד, שהיה אז בן 21. הבן הביא הביתה גיטרה, ויוסוף שב לנגן בה. לבן מוחמד קריירה מוזיקלית משלו תחת השם Yoriyos ואלבום הבכורה שלו יצא בפברואר 2007. מוחמד גם אייר את עטיפת אלבומו של יוסוף "An Other Cup", בדומה לעטיפות אלבומיו של קט סטיבנס בשנות השבעים, אותם אייר בעצמו.
חייו הפרטיים > תרומותיו לארגוני צדקה

לאחר ההתאסלמות והחלפת שמו ליוסוף אסלאם, הוא הפסיק להקליט ולהופיע, ממספר סיבות. הוא התייעץ עם האימאם במסגד שלו, שאמר לו שיש חכמי דת האוסרים על קריירה מוזיקלית, ואחרים מתירים זאת כל עוד השירים תקינים מבחינה מוסרית. הוא החליט לקטוע את הקריירה מחמת הספק, וגם ציין כגורם נוסף שהשפיע עליו את לחצי חברות התקליטים: "הדרישות המתמשכות של עסקי המוזיקה הפכו למטלה, ולא היוו עוד השראה."
מכיוון שאלבומיו הניבו רווחים של עשרות מיליוני דולרים, הוא החל לתרום כספים לגורמים חינוכיים וגופי סיוע בקהילה המוסלמית של לונדון ולגופים נוספים. בשנת 1983 הוא מימן הקמת בית ספר יסודי מוסלמי בברנט, ולאחר מכן מימן הקמת שני בתי ספר תיכוניים מוסלמים. בשנת 1992 הוא הקים את ארגון בתי הספר המוסלמים בבריטניה (AMS-UK), ואת ארגון הצדקה "חסדים קטנים" (Small Kindness) שמסייע לקורבנות בצורת באפריקה ולילדים יתומים ומשפחות נזקקות בחבל הבלקן, אינדונזיה ועיראק. הוא כיהן כיו"ר קרן הצדקה "סיוע מוסלמי" (Muslim Aid) משנת 1985 עד 1993.
חייו הפרטיים > פרשיות שנקשרו בשמו > מחלוקת סלמאן רושדי

בשנת 1989 צוטט בשגגה כמי שמביע תמיכה, לכאורה, בפסק ההלכה הקורא להרוג את סלמאן רושדי, מחבר הספר "פסוקי השטן". הוא פרסם הצהרה רשמית כי הוא מכחיש מכל וכל את הדברים, הסביר שהוא מתנגד באופן נחרץ לכל אלימות שהיא וטען שדבריו הוצאו לחלוטין מהקשרם. בשנים שעברו מאז הוא הכחיש דברים אלה שוב ושוב.
חייו הפרטיים > פרשיות שנקשרו בשמו > מניעת כניסתו לישראל

יוסוף אסלאם ביקר מספר פעמים באופן פרטי בישראל. הוא התפלל במסגד אל-אקצא ב-1978 וחזר לישראל פעמיים בשנת 1988 כדי להזדהות עם מצוקת הפלסטינים בשטחים בתקופת האינתיפאדה הראשונה וכדי לסייע לילדים חולים ברמאללה. באחת הפעמים נאם בפני אלפים בכפר כנא ונשא דברים נגד מדיניותה של ישראל בשטחים הכבושים ויחסה לפלשתינאים.
לאחר מכן ניסה שוב להיכנס לישראל בשנת 1990 ובשנת 2000, ובשתי הפעמים נמנעה כניסתו. נציג ישראל אמר לרשת "ABC News" שיש לו הוכחות שכספי התרומה של יוסוף משמשים להלבנת כספים עבור חמאס. יוסוף אמר בתגובה שמעולם לא נתן כספים לחמאס. מבקריו טוענים שבשנת 1998 הוא עזר לגייס כספים לארגון צדקה קנדי, שהעביר לאחר מכן כספים לחמאס.
חייו הפרטיים > פרשיות שנקשרו בשמו > תגובתו לפיגועי ה-11 ספטמבר 2001

מייד לאחר פיגועי 11 בספטמבר בארצות הברית, הוא אמר: "ברצוני להביע זעזוע מעומק לבי על פיגועי הטרור חסרי ההבחנה שבוצעו נגד חפים מפשע בארצות הברית. עלי לומר שאין אף תלמיד ישר של האסלאם שיכול למחול על פעולה כזו. הקוראן משווה רצח של אדם אחד חף מפשע עם רצח האנושות כולה. אנחנו מתפללים למען המשפחות של כל אלה שאיבדו את חייהם במעשה נוראי ואלים זה, וגם למען אלה שנפגעו. אני מקווה שדבריי משקפים את הרגשות של כל המוסלמים וכל האנשים ברחבי העולם שלבם יוצא למען קורבנות האירוע העצוב הזה."
תגובתו לפיגועים גרמה לו לשבור את שתיקתו המוזיקלית, ובשנת 2001 הוא הופיע, לאחר יותר מ-20 שנה, בתשדיר לקראת מופע הצדקה "The Concert for New York City" למען כבאי ניו יורק, משטרת ניו יורק ובני משפחותיהם.
חייו הפרטיים > פרשיות שנקשרו בשמו > מניעת כניסתו לארצות הברית

ב-21 בספטמבר 2004 עלה יוסוף לטיסה מלונדון לוושינגטון, לקראת פגישה עם הזמרת דולי פרטון, שביצעה כמה שנים קודם לכן את שירו "Peace Train" והתכוונה להקליט גרסאות כיסוי לשירים נוספים שלו. עם נחיתתו הסתבר ששמו מופיע ברשימה של אנשים שכניסתם לארצות הברית נאסרה. הוא נעצר על ידי אנשי המחלקה לביטחון המולדת של ארצות הברית והוטס בחזרה ללונדון, בנימוק של "חשש מקשרים פוטנציאליים עם פעילויות הקשורות לטרור." בתגובה, יוסוף  גינה שוב את הטרור ואת מעשי האלימות של מוסלמים קיצוניים, כפי שעשה פעמים רבות בעבר, וביקש לבדוק אם לא חלה טעות ברשימה. לבקשתו הצטרף גם שר החוץ הבריטי ג'ק סטרו.
לאחר בדיקה חוזרת הסתבר שאכן חלה טעות, והחשוד בפעילות טרור הוא אדם אחר בעל שם דומה. בשנת 2006 יוסוף נכנס ללא תקלות לארצות הברית ושר והתראיין מספר פעמים ברדיו כחלק מקידום האלבום החדש שלו. מאז ביקר שוב מספר פעמים בארצות הברית. בשנת 2008 חיבר שיר בשם "Boots and Sand" על פרשה זו.
חייו הפרטיים > פרשיות שנקשרו בשמו > תביעת דיבה על הטענה שהוא תומך בטרור

באוקטובר 2004 פורסמו ידיעות בעיתונים הבריטיים "סאן" וסאנדיי טיימס בהן הובעה תמיכה במניעת כניסתו של יוסוף לארצות הברית, ונטען בהן כי הוא תומך בטרור. הוא תבע את העיתונים על הוצאת דיבה, זכה בפיצויים והעיתונים פרסמו הצהרות התנצלות, בהן כתבו שהוא מעולם לא תמך בטרור וציינו שלאחרונה הוא קיבל את פרס "איש השלום" בפסגת חתני פרס נובל לשלום. יוסוף אמר שהוא שמח על כך שטיהרו את שמו הטוב. "זה כנראה הדבר הכי קל בעולם בימים אלה להפריח האשמות גסות נגד המוסלמים, ובמקרה שלי דבר כזה משפיע באופן ישיר על עבודות הצדקה שלי ומזיק למוניטין שלי כאמן. פגיעה כזו היא לעיתים קרובות קשה לתיקון." הוא הוסיף כי בכוונתו לתרום את הפיצויים שקיבל לקרן סיוע ליתומי רעידת האדמה והצונאמי באוקיינוס ההודי (2004).
חייו הפרטיים > פרשיות שנקשרו בשמו > תביעת דיבה על הטענה שהוא נמנע מלשוחח עם נשים בלבוש חושפני

באוקטובר 2004 פורסמה ידיעה ברשת החדשות "World Entertainment News Network" לפיה יוסוף סירב לשוחח עם נשים בלבוש חושפני. הטענות עלו לאחר נסיעתו לברלין, שם קיבל את פרס "אקו" עבור "הישגי חיים כמוזיקאי ושגריר בין תרבויות." הוא הכחיש את הטענות, תבע את הרשת, וזכה שוב. הרשת פרסמה מודעת התנצלות ושילמה לו פיצויים. יוסוף תרם את כספי הפיצויים לארגון הצדקה "חסדים קטנים".
פרסים > פרסים הומניטריים

2003: "פרס העולם", הקרוי גם "פרס העולם החברתי". פרס זה ניתן על ידי מיכאיל גורבצ'וב, על "סיוע הומניטרי ועזרה לילדים וקורבנות מלחמה."
2004: "איש השלום", פרס הניתן על ידי פסגת חתני פרס נובל לשלום, ארגון שנוסד על ידי מיכאיל גורבצ'וב. הפרס ניתן על "מסירותו לקידום השלום, הפיוס בין האנשים וגינוי הטרור."
2009: פרס כבוד של קרן האחריות הסביבתית בגרמניה.
2015: פרס של "ארגון הכלכלה האסלאמי" על "תרומה לשלום באמצעות האמנות."
2015: פרס כבוד של קרן סטייגר מבוכום, גרמניה, על מחויבותו לפרויקטי צדקה בינלאומיים.
פרסים > תוארי כבוד

2005: תואר דוקטור לשם כבוד של אוניברסיטת גלוסטרשייר, על שירותי חינוך וסיוע הומניטרי.
2007: תואר דוקטור לשם כבוד של אוניברסיטת אקסטר, כהכרה ב"עבודתו ההומניטרית ותרומתו להבנה בין התרבות המוסלמית לתרבות המערבית."
פרסים > פרסים מוזיקליים

2005: פרס ארגון המוזיקאים האמריקאי (ASCAP) לשיר "The First Cut is the Deepest".
2006: פרס ארגון המוזיקאים האמריקאי (ASCAP) לשיר " The First Cut is the Deepest", פעם נוספת.
2007: פרס ECHO "על הישגי חיים כמוזיקאי ושגריר בין תרבויות."
2007: פרס ארגון המוזיקאים הבריטי (BASCA) על אוסף שירים יוצא מן הכלל.
2014: נבחר להיכל התהילה של הרוק אנד רול.
2015: פרס מפעל חיים בטקס פרסי הפולק של ה-BBC.
דיסקוגרפיה > תחת השם קט סטיבנס

Matthew and Son‏ (1966)
New Masters ‏(1967)
Mona Bone Jakon ‏(1970)
Tea for the Tillerman ‏(1970)
Teaser and the Firecat ‏(1971)
Catch Bull at Four ‏(1972)
Foreigner ‏(1973)
Buddha and the Chocolate Box ‏(1974)
(Live in Tokyo) ‏Saturnight ‏(1974)
Numbers ‏(1975)
Izitso ‏(1977)
Back to Earth‏ (1978)
Majikat ‏(2005)
Gold ‏(2005 - אוסף)
כמו כן ראו אור אנתולוגיות ואוספים רבים של שיריו.
דיסקוגרפיה > תחת השם יוסוף אסלאם

The Life of the Last Prophet ‏(1995)
I Have No Cannons that Roar ‏(1998)
Prayers of the Last Prophet ‏(1999)
A is for Allah ‏(2000)
I Look I See ‏(2003)
Indian Ocean ‏(2005)
Footsteps in the Light ‏(2006)
An Other Cup ‏(2006)
Yusuf's Cafe Session ‏(2007)
Roadsinger ‏(2009)
Tell 'Em I'm Gone ‏(2014)
The Laughing Apple ‏(2017)
הערות שוליים

↑  אהד פישוף, תקליטים - עולם כל־כך אכזר בהחלט - קט סטיבנס, "THE VERY BEST OF״; איילנד, יבוא (בית* התקליט), כל העיר, 9 במרץ 1990
↑  ניר שחק, עכבר העיר אונליין, חרם לעולם: עשרת המוזיקאים שלא יגיעו לישראל, באתר הארץ, 20 ביולי 2015.
↑  חדשות נענע, קט סטיבנס לאחר גירושו מהארץ: מכחיש שתרם כספים לחמאס, באתר nana10‏, 16 ביולי 2000.
↑  Cat Stevens 'In the Dark' Over No-Fly List, באתר "ABC News", ‏21 בספטמבר 2004 (באנגלית).
| --- | --- |
בקרת זהויות :  NLI: 987007312554005171  PLWABN: 9810620516605606  BIBSYS: 8062588  BNE: XX877206  BnF: cb170296382 (data)  CANTIC: a20209952  GND: 103789243  ICCU: SBLV179897  ISNI: 0000 0001 2030 4544  LCCN: n88014408  LNB: 000096684  MusicBrainz: bf27c046-38b4-4b0f-ad65-358ed588cddf  NKC: jo2011630345  NLA: 35523952  NLK: KAC201948369  NSK: 000062321  NTA: 070792046  RERO: 02-A003864177  SELIBR: 321409  SUDOC: 069726779  Trove: 983864  VIAF: 84231098   WorldCat (עם VIAF): 84231098 
כרזה להופעה של קט סטיבנס ב-1976.
יוסוף אסלאם בהופעה בלונדון, 2009.
אצל המשוגעים

אצל המשוגעים
ספר מאת הסופר הצרפתי אלבר לונדר, העוסק בתחקיר שלו על מצב בתי המחסה למשוגעים בצרפת
ע'אנם בן סעד אאל סעד

גאנם בן סעיד אאל סעיד (בערבית: غانم بن سعد ال سعد; נולד ב-23 באוגוסט 1964) הוא איש עסקים קטרי. הוא יושב ראש GSSG Holding (גאנם בן סעיד אאל סעיד ובניו), חברת אחזקות משפחתית פרטית המשקיעה בעשרות מגזרים וחברות בקטר וברחבי העולם.
השכלה

אאל סעיד נולד בדוחה, קטר. הוא בעל תואר ראשון במדעי החברה מאוניברסיטת קטר ותואר שני במדיניות חברתית ומנהל מאוניברסיטת קנט הבריטית. בנוסף הוא בעל דוקטורט בעסקים קטנים ובינוניים מאוניברסיטת גריניץ', לונדון.
קריירה פרטית

בתחילת דרכו כיהן כדירקטור במשרד לענייני קבינט ב-1998 לאחר שעבד במשרד המשפטים ובמועצה העליונה לתכנון בקטר. הוא מכהן כשגריר במשרד החוץ הקטרי משנת 1998 ועד היום.  הוא שימש כיועץ לראש ממשלת קטר, חמד בן ג'אסם בן ג'אבר אאל ת'אני להשקעות מסחריות עבור הקרן הריבונית של קטר, שם המליץ ​​על מספר רכישות בינלאומיות.
הוא הקים את קבוצת ג'רסי בשנת 1994, הידועה כיום כקבוצת גנים בין סעד אל סעד ובניו אחזקות , אשר הוקמה בשנת 2007. הקבוצה כוללת יותר מ-30 חברות ברחבי העולם בתחומי הנדל"ן, ייצור, קבלנות, הנדסה, מידע ותקשורת, טכנולוגיית רכב, אופנה ותקשורת בבתי חולים, כושר, אופנה, רכב ובתי חולים. המטה של ​​החברה נמצא בקטר עם סניפים בלונדון , קהיר וסינגפור .
החברות הבנות של הקבוצה כוללות את Reason Jet, מפעילת המטוסים הפרטיים הראשונה במזרח התיכון .
אאל סעיד הוא גם יו"ר קבוצת Oryx ו-LAMAT. שתי החברות מתמקדות במגזר האנרגיה העולמי ועוסקות בקידום המעבר למודלים של אנרגיה עם פליטה נמוכה. LAMAT  הוקמה ב-2017, ו-Oryx Group הוקמה ב-2020 ופעילה במיוחד באיים הקריביים ובאמריקה הלטינית.
אאל סעיד היה חבר בוועדת הכביש בין בחריין לקטר (אנ').  הוא היה יו"ר חברת הרכבות של קטר בשנים 2010–2011. הוא גם כיהן בתפקיד יו"ר הדירקטוריון וחבר מועצת המנהלים של חברות בנות וחברות כלולות שונות של קטר דיאר (2008 עד 2011) וחברת הנדל"ן ברווה (ינואר 2006 - אפריל 2011). חברת נדל"ן חצי ממשלתית שבבעלות 45% של קטר דיאר ו-55% ממנה רשומים בבורסת דוחה. אאל סעיד הוא חבר במועצת המנהלים של קרן ההשקעות קטר.
מידע נוסף

אאל סעיד מדורג במקום ה-12 ברשימת בעלי הנכסים במזרח התיכון. הוא צוין במקום ה-27 ברשימת הכוח הערבי לעסקים בקטר של 2012.
אאל סעיד הצטרף לאסיפת הצדקה הכללית של קטר בשנת 2001. הוא הפך לחבר מועצת המנהלים בשנת 2001. הוא מונה ליו"ר האסיפה ב-13 באוקטובר 2010 והוא משמש כיושב ראש גם היום.
אאל סעיד  היה דובר בהשתתפות בכנס "חידוש העולם הערבי" במכון הערבי בפריז, ינואר 2015 יחד עם נשיא צרפת פרנסואה הולנד, שר החוץ הצרפתי לורן פביוס, ז'אק לאנג, נשיא המכון העולמי הערבי ומנהיגים בינלאומיים רבים אחרים המוקדשים לבניית קשרים חזקים יותר בין כל הדתות.
אאל סעיד קיבל את התואר 'דאטוק', ממלך מלזיה.
הערות שוליים

↑  "Ghanim Bin Saad Al Saad - Qatar". Takreem. אורכב מ-המקור ב-2017-08-28. נבדק ב-2015-05-04.
↑  "Qatar eyes 2022 for key links in $23 bln rail deal". Reuters. 22 בנובמבר 2009. {{cite web}}:  (עזרה)
1 2  "Qatari Diar Appoints Board of Directors for Qatar Railways Company". EuroMoney. 6 במרץ 2011. {{cite web}}:  (עזרה)
1 2  "Industrials Sector, Marine Industry". Bloomberg Business. 30 באפריל 2015. {{cite web}}:  (עזרה)
↑  "CEO Middle East Property Power List". Arabian Business. 22 באפריל 2010. {{cite web}}:  (עזרה)
↑  "Arabian Business Qatar Power List 2012". Arabian Business. 1 בינואר 2012. {{cite web}}:  (עזרה)
↑  "GHANIM BIN SAAD AL SAAD". Takreem Foundation (באנגלית אמריקאית). נבדק ב-2025-01-15.
↑  "The Government of Qatar Through The Qatar Charity Contribute US $10 Million to UNRWA". United Nations. 28 באפריל 2009. {{cite web}}:  (עזרה)
↑  "Renouveaux du monde arabe—Paris 15, 16 Janvier 2015—Program" [Renewals of the Arab World—Paris 15, 16 January 2015—Program] (PDF). Institut de relations internationales et stratégiques (באנגלית). Paris, France: Institut du Monde Arabe. 2015-01-07. ארכיון (PDF) מ-2024-09-27. נבדק ב-2022-07-10.
↑  "His Majesty the King of Malaysia Honours Two Distinguished Qatari Citizens". Official Website of the Embassy of Malaysia, Doha. נבדק ב-4 במאי 2015. {{cite web}}:  (עזרה)
הנישואים הראשונים של ג'ורג'י ומנדי

| --- | --- |

כרזת הסדרה
 מבוסס על:  סדרת הטלוויזיה "שלדון הצעיר" (2017–2024) סדרת הטלוויזיה "המפץ הגדול" (2007–2019)
 סוגה:  סיטקום
Georgie & Mandy's First Marriage (בתרגום חופשי לעברית: הנישואים הראשונים של ג'ורג'י ומנדי) היא סדרת סיטקום אמריקאית, שנוצרה על ידי צ'אק לורי, סטיבן מולארו (אנ') וסטיב הולנד (אנ')
זוהי הסדרה השלישית בזיכיון "המפץ הגדול". היא מהווה ספין אוף וסיקוול של "שלדון הצעיר" ופריקוול של "המפץ הגדול".
הסדרה עלתה לשידור ב-17 באוקטובר 2024 ברשת "CBS". בפברואר 2025 הסדרה חודשה לעונה שנייה.
רקע עלילתי

הסדרה מתמקדת בזוג הצעיר מנדי וג'ורג'י המתגוררים בטקסס בשנות התשעים ומתמודדים עם אתגרי זוגיות והורות.
שחקנים ודמויות > ראשי

מונטנה ג'ורדן בתור ג'ורג'י קופר, אחיו הגדול של שלדון בסדרה "שלדון הצעיר".
אמילי אוסמנט בתור מנדי מקאליסטר, זוגתו של ג'ורג'י, הגדולה ממנו ב־12 שנים, והאמא של בתם קונסטנס.
רייצ'ל ביי ג'ונס בתור אודרי מקאליסטר, אמא של מנדי.
ויל סאסו בתור ג'ים מקאליסטר, אבא של מנדי.
דאגי בולדווין (אנ') בתור קונור מקאליסטר, האח הצעיר של מנדי.
ג'סי פרז בתור רובן, עמית לעבודה של ג'ורג'י.
שחקנים ודמויות > אורח

זואי פרי בתור מארי קופר, אמא של ג'ורג'י.
לאנס ברבר בתור ג'ורג' קופר, אבא של ג'ורג'י.
רייגן רבורד בתור מיסי קופר, אחותו של ג'ורג'י.
אנני פוטס בתור קוני קופר, סבתא של ג'ורג'י.
קרייג טי. נלסון בתור דייל באלארד, הבן זוג של קוני.
מאט הובי בתור הכומר ג'ף דיפורד.
דוק פארו בתור וויין ווילקינס, עמית לעבודה של ג'ורג'י.
שרה בייקר (אנ') בתור שריל האצ'ינס.
פרקים

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | — | — | 17 באוקטובר 2024 | — |
הפקה

בינואר 2024, התפרסם כי רשת "CBS" מתקרבת להחלטה להזמין את הפקתה של סדרת ספין אוף של "שלדון הצעיר", שבמרכזה יככבו דמויותיהם של ג'ורג'י ומנדי. במרץ 2024, התפרסם כי הסדרה הוזמנה והפקתה, בהובלת יוצרי "שלדון הצעיר" ו"המפץ הגדול", תעשה על ידי חברות ההפקה "Chuck Lorre Productions" (אנ') ו-"Warner Bros. Television Studios" (אנ'). במאי 2024, הוכרז שם הסדרה. ביולי 2024, התפרסם כי החלו צילומי הסדרה מול קהל חי באולפן של "האחים וורנר" הממוקם בקליפורניה, והיא תעלה לשידור ב-17 באוקטובר 2024.
הערות שוליים

↑  Ryan Schwartz (September 13, 2024). Georgie & Mandy’s First Marriage: Watch Exclusive Trailer for Young Sheldon Spinoff Starring Montana Jordan and Emily Osment. TV Line. Retrieved February 22, 2025
↑  Nellie Andreeva (February 20, 2025). ‘Ghosts’ Gets 2-Season Renewal At CBS, ‘Georgie & Mandy’s First Marriage’ Picked Up For 2025-26. Deadline. Retrieved February 22, 2025
↑  Nellie Andreeva (January 12, 2024). ‘Young Sheldon’ Spinoff About Georgie & Mandy Nears CBS Series Order From Chuck Lorre, Steven Molaro & Steve Holland. Deadline. Retrieved February 22, 2025
↑  Rosy Cordero (March 5, 2024). CBS Orders ‘Young Sheldon’ Georgie & Mandy Spinoff Series Starring Montana Jordan And Emily Osment. Deadline. Retrieved February 22, 2025
↑  Ryan Schwartz (May 2, 2024). Young Sheldon’s Georgie and Mandy Spinoff Gets a Surprising Title — Will New Show Undo Big Bang Lore?. TV Line. Retrieved February 22, 2025
↑  Ryan Schwartz (July 24, 2024). Georgie & Mandy’s First Marriage: See Behind-the-Scenes Photos From Episode 1 of Young Sheldon Spinoff. TV Line. Retrieved February 22, 2025
↑  Michael Schneider (July 13, 2024). ‘Young Sheldon’ Stars Annie Potts, Zoe Perry Set to Guest on Spinoff ‘Georgie & Mandy’s First Marriage’. Variety. Retrieved February 22, 2025
המילואים של צבא ארצות הברית

| --- | --- |
 
סמל המילואים של הצבא וסמל פיקוד המילואים
 פרטים
 מדינה:  ארצות הברית ארצות הברית
 שיוך:  צבא ארצות הברית
 סוג:  כוח מילואים צבאי
 בסיס האם:  פורט בראג
 אירועים ותאריכים
 תקופת הפעילות:  23 אפריל 1908 – הווה (116 שנים)
 נתוני היחידה
 כוח אדם:  לוחמים בשירות מילואים
 ציוד עיקרי:  נשק קל ואמצעים מיוחדים
 פיקוד
 יחידת אם:  מחלקת הצבא
 מפקדים:  גנרל רוברט הארטר   1 אוגוסט 2024 - נוכחי
המילואים של צבא ארצות הברית (באנגלית: United States Army Reserve) הינו כוח המילואים המרכזי של צבא ארצות הברית. כוח זה, יחד עם המשמר הלאומי של צבא ארצות הברית מהווים את כוח היבשה של מרכיבי המילואים של הכוחות המזוינים של ארצות הברית. מפקדת כוח המילואים ממוקמת בפורט בראג. המילואים של צבא ארצות הברית הינו כוח פדרלי מבוזר ומפוזר גיאוגרפית עם יותר מ-1,000 מתקנים הפרוסים ברחבי ארצות הברית.
היסטוריה > בין שתי מלחמות עולם

דיוויזיות הרגלים של המילואים שהוקמו מיד לאחר מלחמת העולם הראשונה המשיכו בדרך כלל את חלוקת המורשת והאזור הגיאוגרפי של דיוויזיות הצבא הלאומי ששירתו במלחמה. באופן רשמי הם התקיימו עם מקסימום הקצינים שלהם ושליש מהמתגייסים שלהם. התקיימו גם יחידות בזרועות אחרות של הצבא מלבד חיל הרגלים, כגון תותחנים, פרשים, מהנדסים, רפואה, קשר, לוגיסטיקה וחימוש. במרץ 1926, אישרה מחלקת המלחמה של ארצות הברית את איוש יחידות הצבא הסדיר בסטטוס "לא פעיל" עם קציני מילואים מאורגנים, תוך ביטול תוכנית ה"שותפים הפעילים" ששימשה בעבר עבור יחידות אלו. כמעט כל גדודי החי"ר "לא פעילים של הצבא הסדיר" (RAI) ויחידות רבות אחרות היו מסונפות ליחידות הדרכה של קציני מילואים (ROTC) בסביבתם. הפרופסור למדעי הצבא וטקטיקה בבית הספר או הקצין הבכיר בצבא הסדיר של האגף ביחידה ששובץ לתכנית ה-ROTC שימש כמפקד היחידה, והיחידה אוכלסה בבוגרי התכנית. עד 1 באוקטובר 1933, הפיקוד על כל יחידות הראי"ה הועבר לקציני מילואים. חלק מהשייכות התפוגגו במהלך שנות ה-30, אך יחידות RAI היו מהפעילות ביותר.
השימוש הקוהרנטי ביחידות המילואים המאורגנים ובכוח האדם לקה בחסר בתקופה שבין המלחמות. בעוד שפקודות הצבא קבעו כי "המטרה הסופית באימונים של יחידות המילואים המאורגנת בזמן שלום היא לספק יחידות מאומנות חלקית שניתן להרחיב בקלות לכוח מלחמה ולהתאמן לחלוטין בשעת חירום", כתב ההיסטוריון וויליאם ג'יי וולי כי, "השאלה אם יחידות המילואים צריכות להיות מודאגות בעיקר בגיוס והכשרת צבא אזרח מתגייס, או שאף פעם לא הייתה מוכנה לגיוס מחדש. בשנות ה-30 רפורמות במאמצי ההכשרה עברו לעתים קרובות בין אחת לשנייה משתי היעדים." השירות במילואים המאורגן בתקופת בין המלחמות לא היה מושך כפי שציפה הצבא, וסבל בגלל מימון מוגבל שהגביל את אפשרויות האימונים. תרגילי אימונים שבועיים לא פעילים לא היו בתשלום, וקצין מילואים מאורגן ממוצע נצטווה לתפקיד פעיל למשך שבועיים של הכשרה בתשלום רק פעם בשלוש או ארבע שנים; כמה קצינים התאמנו כמעט מדי שנה, לרעת אחרים שנאלצו להמתין עד שבע שנים בין הזדמנויות אימונים. התחלופה בחיל המילואים של הקצינים הייתה גבוהה, שכן לגברים רבים ב-ROTC חובה היה עניין מועט בענייני צבא, ואפשרו לחמש שנות העמלות שלהם לפוג מבלי להגיש בקשה למינוי מחדש. בתחילת שנות ה-30, בוגרי ROTC הפכו לקבוצת הקצינים הגדולה ביותר בחיל המילואים של הקצינים.
היסטוריה > מלחמת העולם השנייה

היקף ההתגייסות המוגבלת של צבא ארצות הברית לפני מעורבותה במלחמת העולם השנייה - "מדינה לא של מלחמה ולא של שלום" - שיבש את כוח המילואים. החל מאמצע 1940, מספר רב של קציני מילואים החלו להיקרא לשירות פעיל בנפרד והוקצו ליחידות הצבא הסדיר המתרחבות, וליחידות המשמר הלאומי לאחר אישור גיוסו של אותו רכיב באוגוסט. ב-30 ביוני 1940, 2,710 קציני מילואים היו בשירות פעיל, אך ב-15 במאי 1941, מספרם עמד מעל 46,000, וב-30 ביוני של אותה שנה מספרם עמד על 57,309 קצינים. הצורך בקצינים צעירים ומוסמכים בדרגות פלוגה (סגנים וקברניטים) היה חריף, ועד אמצע 1941, 75 עד 90 אחוז מהקצינים ביחידות הצבא הסדיר ו-10 אחוזים ביחידות המשמר הלאומי היו קציני מילואים. עד דצמבר 1941, 80,000 קציני מילואים היו בשירות פעיל, ועד סוף 1942, 140,000 קציני מילואים דרך מסלולים שונים היו בשירות פעיל, אך עד לתאריך זה, 12,10 לא קיבלו פקודות כאלה.
ב-6 בפברואר 1942, הנשיא פרנקלין דלאנו רוזוולט‎ חתם על צו ביצועי 9049, אשר הורה "להיכנס לשירות הצבאי הפעיל של ארצות הברית...למשך המלחמה הנוכחית ובמשך שישה חודשים לאחר סיומה... כל אחד מהארגונים והיחידות וכל אנשי המילואים המאורגנים שלא בשירות כזה;" מכיוון שרוב קציני המילואים כבר היו בתפקיד פעיל, זה הסתכם במסמך "יחסי ציבור". בגלל מהלך ההתגייסות של 1940–1941, "מעטים מקציני המילואים שהוקצו במקור ל... יחידות היו זמינות לתפקיד איתם. כתוצאה מכך, היחידות כפי שהופעלו היו דמיון קטן לאלו של ימי שלום". הסדר ולוח הזמנים שבהם צוו דיוויזיות חי"ר מילואים מאורגנות על בסיס המיקום הפעיל של מלחמת העולם הראשונה (במידה ומספר החיילים החלים), זכה למספר חובות פעיל של מלחמת העולם הראשונה. זמינות אתרי אימונים, ויכולת הצבא לספק צוות אוגדה ותחליפי מילוי.
היסטוריה > סיום המלחמה הקרה

במסגרת הקטנת ההוצאות על ביטחון וצמצום הכוחות המזוינים לאחר סיומה של המלחמה הקרה פורקו כל היחידות הקרביות של המילואים, מלבד גדוד 100, גדוד חי"ר 442. משמעות הדבר הייתה ביטול שלוש החטיבות הלוחמות של המילואים של הצבא: חטיבת החי"ר 157 (ממוכנת) (נפרדת) של פנסילבניה, חטיבת החי"ר 187 (נפרד) של מסצ'וסטס, וחטיבת הרגלים ה-205 (נפרדת) (קלה) של מינסוטה. רבות מחטיבות ההכשרה במילואים של הצבא אורגנו מחדש כיחידות אימונים.
היסטוריה > מלחמת המפרץ

מלחמת המפרץ היה הגיוס הגדול הראשון של המילואים של צבא ארצות הברית מאז מלחמת קוריאה. כך, נעשה לראשונה שימוש מבצעי במילואים. קריאה זו לנשק הגיעה ב-22 באוגוסט 1990, כשהצו הביצועי של הנשיא ג'ורג' הרברט ווקר בוש הורה על גיוס עד 200,000 מילואים נבחרים תחת סעיף 12. זה אפשר לצבא להפעיל 25,000 חברי מילואים נבחרים למשך תשעים יום, עם אפשרות נשיאותית להארכה בת תשעים יום. ב-19 בנובמבר, בוש הגדיל את ההרשאה ל-80,000 ול-115,000 ב-1 בדצמבר. החל מה-13 בנובמבר הוארכה תקופת הזימון בתשעים יום נוספים. ב-25 באוגוסט 1990 הוזעקו יחידות מילואים של הצבא להפעלה. כ-13,000 חיילי מילואים, מלמעלה מ-100 יחידות, היו כעת בכוננות. ב-27 באוגוסט הופעלו היחידות הראשונות והחלו להתייצב לתחנות הגיוס ב-30 באוגוסט. היחידות הראשונות נפרסו ב-7 בספטמבר. יחידת מילואים של הצבא הייתה מרכיב המילואים הראשון שנפרס. בתחילת אוקטובר הוזעקו כ-150 יחידות מילואים של הצבא וכ-90 קיבלו פקודות הפעלה. עד לחלק הראשון של דצמבר, כמעט 450 יחידות מילואים של הצבא הוזעקו וכ-401 קיבלו פקודות הפעלה. עבור חלק מהיחידות הזמן מההתראה להפעלה היה קצר כמו יומיים; עבור אחרים עד 161 ימים. ההתראה הממוצעת להפעלה הייתה 11.7 ימים. בין הראשונים שנפרסו היו חיילי משטרה צבאית מילואים ב-23 באוגוסט 1990. התפקידים כללו אבטחת נמל בארצות הברית ובתיאטרון. אחר כך היה תפקיד הטיפול בשבויי מלחמה עיראקים. חטיבת המשטרה הצבאית היחידה שטיפלה בשבויי מלחמה עיראקים הייתה חטיבת המשטרה הצבאית ה-800, יחידת מילואים של הצבא מניו יורק.
ב-19 בינואר 1991 אישר בוש גיוס חלקי של מיליון חיילי מילואים מכל השירותים המזוינים למשך שנתיים. ממשל בוש ציין כי כל גיוס יוגבל ל-360,000 למשך שנה לכל היותר. חיילי מילואים סיפקו התמחויות חיוניות כל כך בדרום מערב אסיה כמו חלוקת דלק ומים, שירותים רפואיים, טיהור כימי ופונקציות רבות אחרות של תמיכה בלחימה. פעולתו של בוש אפשרה את הפעלתם של חיילי מילואים בודדים מהעתודה המוכנה ליחידים (IRR). ב-19 בינואר הוציא מזכיר ההגנה הוראות יישום. עד ה-23 בינואר יצא לדרך הגיוס הראשון של למעלה מ-20,000 חיילי מילואים.
תרומות חיילים משמעותיות אחרות כללו גיוסים של כ-16,000 חיילים לתמיכה בפעולות בבוסניה וכן גיוסים קטנים נוספים לתמיכה במשימות בסומליה, האיטי ומדבר סיני.